JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Hamas karmistas taas meetmeid
Netanyahu paremblokk paistab vastu pidavat
Templimäele tahetakse nüüd ka sünagoogi
Hamasi meetmed Gaza piiril on varasemast karmimad,
sest nädala eest saatsid nad suure õhupallikobara abil Iisraeli
tankitõrjeraketi. Rakett ei plahvatanud iseseisvalt,
sest Iisraeli piiripolitsei eriüksus jõudis aegsasti kohale
ja õhkis raketi turvaliselt.
See oli esimene kord, kui Hamas kasutas tavaliste lõhkeainete asemel
üldiselt sõjas või sarnastes konfliktides kasutatavat lõhkekeha.
Viimastel nädalatel on hoogustunud
õhupallide ja droonidega tehtavad piiriülesed rünnakud.
Hamas püüab ilmselgelt Iisraeli valimisi mõjutada.
Valimisekspertide sõnul oletab Hamas,
et Netanyahu kõrvaldamine peaministriametist
teeks ruumi mõõdukamatele jõududele,
kellega oleks lihtsam läbi rääkida.
Samas on Egiptuse vahendusel peetud kõnelusi
vägivaldsuste peatamiseks. Mõne päeva eest tundus juba,
et Hamas on teatud tingimustel nõus seda isegi tegema.
Hoolimata pistisesüüdistustest
ja nendega kaasnenud negatiivsest meediakärast,
on peaminister Netanyahu paremblokk
enne aprillikuiseid valimisi taas napilt juhtimas.
Kuigi vahe on vaid 2-kohaline, 61 kohta 59 vastu parembloki kasuks,
on see oluline ka selle valguses,
et Netanyahu juhitav Likud
näib säilitavat kõik senised parlamendikohad.
Valijad paistavat kartvat enim seda,
et nn Sini-Valge kindralite blokk on Netanyahu parmeblokist altim
loobuma Juuda ja Samaaria asundustest.
Pistisesüüdistustel ei paista seega Netanyahu mainele
tsentristide-vasakpoolsete soovitud mõju olevat.
Esimene kohtuistung toimuvat alles juuli keskel.
Valimised peetakse Iisraelis 9. aprillil.
Nädala pärast, 21.-22. märtsini,
peetakse Iisraelis igaaastast purimipüha.
Siis meenutatakse Vana Testamendi Estri raamatu sündmusi
toonases Pärsia kuningriigis.
Juba siis püüti juute hävitada, kuid siiski ebaõnnestunult.
Purimi ajal jagavad juudid kogu maailmas üksteisele kingitusi,
umbes nagu meil jõulude ajal.
Tänavune puurimipüha on eriline,
kuna siis näeb taas nn superkuud.
Rabid on veendunud,
et superkuu esinemine suure juudi püha ajal
ennustab Messia tulekut.
Superkuu fenomen tähendab,
et kuu on oma orbiidil maale kõige lähemal
ning näib 14 % suurem ja isegi 30 % kirkam kui tavaliselt.
Juudi rabid omistavad käesolevale puurimile
erilist messiaanliku tähtsust seetõttu,
et ka järgmine superkuu satub suurele juudi pühale Rosh Hashanale
ehk järgmise sügise juudi uuele aastale.
Rooma Katoliku kirik lubas lõpuks avada arhiivid,
mis puudutavad natsiajal tegutsenud paavst Pius XII tegevust.
Ta oli Katoliku Kiriku pea
aastail 1939-1958.
Teda kritiseeriti karmilt seetõttu,
et Katoliku Kirik ei mõistnud toona hukka natside sõjakuritegusid,
vaid vaikis, kuigi oli teadlik koondus- ja surmalaagreis toimuvast.
Vatikan pole antud arhiivi uurijaile avanud,
kuigi holokausti lõpust on möödas juba 70 aastat.
Praegune paavst Franciscus rääkis veidi enam kui nädala eest meediale,
et Katoliku Kirik ei karda ajalugu
ja seepärast on ta valmis avama arhiivid uurijaile aasta pärast,
2. märtsil 2020. a.
Üks USA mõjuvõimsaim vabariiklasest senaator L. Graham
kohtus nädala eest Iisraelis peaminister Netanyahuga.
Delegatsioon, kuhu kuulus lisaks neile
ka USA Iisraeli sursaadik David Friedman,
käis tutvumas Gaza olukorraga ja eriti Hamasi ehitatud tunnelitega,
kust on püütud Iisraeli rünnata.
Suursaadik Friedman tõdes hiljem, et üks tunnel maksab sama palju
kui kaks kooli või 30 uut elumaja, mis on südantlõhestav.
Esmaspäeval, 11. märtsil,
käis delegatsioon Golanil tutvumas sealse olukorra
ja eriti Golani kõrgustiku strateegilise tähtsusega
Iisraeli kaitse seisukohalt.
Senaator Graham on koos mitme kolleegiga
edendanud USA Kongressis algatust, et Golan Iisraeli osaks tunnustataks.
USA tõi esmakordselt Iisraeli ühe maailma tõhusaima relvasüsteemi.
See on õhutõrjekompleks THAAD,
mis tähendab suurtel kõrgustel töötavat kaitsesüsteemi.
Relvasüsteemiga tuleb kaasa ca 200 USA armee sõjaväelast,
kes süsteemi hästi tunnevad.
Nad osalevad koos Iisraeli armeega õppustel,
mille üheks eesmärgiks on testida THAAD-i töökindlust.
Süsteem paigutatakse Negevisse
seal asuvate ülitõhusate radarijaamade juurde.
Iisraeli armee esinduse sõnul
suudetakse seal jälgida muuhulgas ka Iraani õhuruumis toimuvat.
THAAD hakkab täiendama Iisraeli juba niigi 3-kordset õhutõrjet,
mis katab nüüd ka ülimaid kõrgusi,
ka neid, kus lendavad ballistilised mandritevahelised raketid.
USA Ida-Jeruusalemmas asuv konsulaat
koliti lähedalasuvasse uude ehitisse, kus asub ka USA Iisraeli saatkond.
Kolimine toimus märtsi alguses ja sai palestiinlastelt palju kriitikat.
Konsulaat on olnud peamiselt sideüksuseks
ning ka passi- ja viisabürooks USA ja palestiinlaste vahel
alates Oslo II lepingust 1995. a.
Nüüd peavad palestiinlased ajama asju otse suursaadikuga
hoones, mille Jeruusalemmas asumist nad ei aktsepteeri.
Abbasi juhitud Palestiina omavalitsus teataski otse,
et USA-l pole konsulaadi sulgemise järel
rahukõnelustel enam mingit rolli.
Umbes nädala eest Templimäel puhkenud rahutuste järel
tõstatasid ortodoksi juutide aktivistid taas Templimäe sünagoogi teema.
Seda on edendatud juba varemgi
ja selle ehituse kiitis heaks Jeruusalemma Magistraadikohus,
kuid seda pole kunagi ellu viia püütud.
Mõne aasta eest, kui kohtuotsus avalikuks sai,
lubas Jordaania tühistada Iisraeliga rahulepingu ja diplomaatilised suhted,
kui projekt peaks ellu viidama.
Sama ähvardus puudutab ka juutide ja laiemalt kõigi mittemoslemite õigust
Templimäel palvetada.
Seda hoolimata sellest, et Iisraeli ja Jordaania rahulepingus
on mainitud õiguses kirjalikult kokku lepitud.
Sellised olid tänased uudised.
Palu rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee